b'\n_START_ARTICLE_\nRowan Blanchard\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nRowanin vanhemmat, Elizabeth ja Mark Blanchard-Boulbol ovat ammatiltaan joogaohjaajia. H\xc3\xa4n sai etunimens\xc3\xa4 Anne Ricen The Witching Hour -novellin pohjalta. Blanchardilla on kaksi nuorempaa sisarusta, Carmen ja Shane. H\xc3\xa4nen sukujuurensa ovat L\xc3\xa4hi-id\xc3\xa4st\xc3\xa4, Englannista, Tanskasta ja Ruotsista. Blanchard on pescovegetaristi._NEWLINE_Blanchard on kertonut Twitter-sivullaan, ett\xc3\xa4 vaikka h\xc3\xa4n on aiemmin \xe2\x80\x9dvain pit\xc3\xa4nyt pojista\xe2\x80\x9d, h\xc3\xa4n on nyt \xe2\x80\x9davoin pit\xc3\xa4m\xc3\xa4\xc3\xa4n kaikista sukupuolista\xe2\x80\x9d, eik\xc3\xa4 n\xc3\xa4in m\xc3\xa4\xc3\xa4rittele seksuaalista suuntautumistaan.\n_START_SECTION_\nN\xc3\xa4yttelij\xc3\xa4n\xc3\xa4\n_START_PARAGRAPH_\nBlanchard aloitti n\xc3\xa4yttelemisen viisivuotiaana. H\xc3\xa4nen ensimm\xc3\xa4inen elokuvaroolinsa oli romanttisessa komediassa Varasuunnitelma vuonna 2010. Seuraavaksi h\xc3\xa4n sai roolin Disney Juniorin lastensarjasta Dance-A-Lot Robot._NEWLINE_Vuonna 2011 Blanchard esiintyi elokuvissa Little in Common ja Spy Kids 4: Kaiken maailman aika. Seuraavan suuren roolin h\xc3\xa4n sai vuonna 2014 Disney Channelin sarjasta Isojen tytt\xc3\xb6jen leikit, joka on jatkoa 1990-luvun suositulle Isojen poikien leikit \xe2\x80\x93sarjalle. Siin\xc3\xa4 Blanchard n\xc3\xa4yttelee p\xc3\xa4\xc3\xa4roolissa Cory ja Topanga Matthewsin tyt\xc3\xa4rt\xc3\xa4._NEWLINE_Tammikuussa 2015 Blanchard sai roolin Disney Channelin Invisible Sister \xe2\x80\x93elokuvasta.'